section_heading: Životopis
paragraph_text: Prvakinja je Opere HNK u Zagrebu, a kao solistica Opere angažirana je 1991. godine. Profesionalnu opernu karijeru započinje 1990. kao sopran. U prvih dvanaest godina otpjevala je široki raspon naslovnih i glavnih uloga, kao što su Rosina, Mimì, Musetta, Violetta Valery, Hanna Glawary, Marēnka, Abigaille, Suor Angelica, Santuzza i dr. 2002. nakon interpretacije uloge Santuzze, dobiva ponude uloga u mezzosopranskom fahu. Od 2002. do danas otpjevala je veliki broj mezzosopranskih i altovskih opernih uloga, a neke od njih su Amneris<ref>, Azucena, i dr. Također je poznata i kao izvođač suvremene glazbe, a interpretirala je uloge u suvremenim operama, kao što su Greta (Preobražaj), Marianne (Priče iz bečke šume), Djevojka (Govori mi o Augusti), Gospođa Steel (Pingvini). Nastupala je u opernim kućama i koncertnim dvoranama u Austriji, Njemačkoj, Sjevernoj Makedoniji, Sloveniji i Srbiji. Njezino umjetničko djelovanje uključuje nastupe sa Zagrebačkom filharmonijom, Simfonijskim orkestrom Hrvatske radiotelevizije, Simfonijskim puhačkim orkestrom OSRH, Orkestrom Opere iz Ljubljane, Hrvatskim komornim orkestrom, Cantus ansamblom, Crnogorskim simfonijskim orkestrom, Orkestrom Dušan Skovran itd.